Inger Marie Jørgensen
Inger Marie Jørgensen (født 26. marts 1915 i Hillerød, død 19. oktober 2014 i København) var en dansk billedhugger og grafiker. Hun var datter af maskinmester Frits Julius Jørgensen og Agnes Jensen Lysbro og gift den 29. november 1952 med fuldmægtig Ketil Hugleik Nedergaard-Hansen.

Uddannelse 
Inger Marie Jørgensen blev først uddannet på Kunsthåndværkerskolen med afgang 29.05.1936 som keramiker og studerede derefter på Kunstakademiet i København hos professor Einar Utzon-Frank 1938-44  med afgang 03.05.1944.

Biografi 
Inger Marie Jørgensen arbejdede både med skulptur i sten, keramik og træ. I en forenklet naturalisme skildrede hun ofte børn i leg eller fugle, og hun satte ofte mange figurer sammen til nye figurative mønstre. Hun eksperimenterede med sammensætningen af glas og stentøj i skulpturer og relieffer, og arbejdede meget med gennembrudte dobbeltrelieffer, der, for de keramiske skulpturers vedkommende, ofte var udfyldt med polykromt glas i hullerne. Træskulpturerne var ofte med forgyldte flader eller bemalede.

Hendes motiver var ofte børn, bibelske motiver, planter og, især i de senere år, fugle. Hun hentede ofte fuglemotiverne fra Søerne i København, hvor hun boede, og de blev til dobbeltrelieffer i træ med grupper af fugle. Med tiden arbejdede Inger Marie Jørgensen også med grafik, både i form af raderinger og linoleumstryk, og også her var motiverne ofte fugle, men også motiver fra hendes mange rejser. Hun rejste meget i Irland, men også en hel del i Grækenland, Italien, Japan, Frankrig, Færøerne, Island, Tyrkiet og Mexico.

Værker i offentligt eje 
 Børn i klatrebur (Hjerm Skole, træ med bemalet og forgyldt, 1975)
 H.C. Andersen fødselsdagsmedaljer (1986, 1987, 1988, 1989)
 Høns (Marie Mørk Skole i Hillerød, dobbeltrelief i bemalet træ, 1997)
 Kalkun (Endrupskolen ved Fredensborg, Skulptur i sten, 2003)

Udsmykninger 
 Relieffer til stolegavle, Onsbjerg Kirke (træ, 1951)
 Relieffer til sidefløje til alter, Skrøbelev Kirke (træ med forgyldning, 1957)
 Alterkors, Den danske Sømandskirke i Japan (palisander og sølv, 1964)
 Alterbillede, relief til prædikestol, alterbord, og døbefont, Præstevang Kirke (træ med forgyldning, sten, 1962)
 Døbefont og prædikestol, Iglsø Kirke (sten, træ, 1965)
 Orgelfacade, Onsbjerg Kirke (gennembrudt relief, træ, 1966) 
 Kors til kapel, Tranebjerg Kirke (træ, 1968)
 Kors til kapel, Onsbjerg Kirke (træ, 1969)
 Relieffer til stolegavle, Rørby Kirke (gennembrudt bemalet og forgyldt relief, 1993)

Udstillinger 
 Kunstnernes Efterårsudstilling (1940-42, 1944)
 Charlottenborgs Forårsudstilling (1943, 1945-49, 1951-52, 1954-57, 1959-65, 1967-68, 1973)
 Utzon-Frank og hans Elever, Charlottenborg (1943)
 Charlottenborgs Efterårsudstilling (1950, 1967)
 Koloristerne (1955)
 Gavnø Slotspark (1967-69)
 2x140 Billedkunstnere, Nikolaj Kbh. (1973)
 Amtmandshaven i Hillerød (1974)
 Amnesty III, Nikolaj Kbh. (1981)
 Kunstnere for fred, Charlottenborg (1983)
 Kongens Have, Kbh. (1984, 1988)
 Landet i dag, Den frie Udstillingsbygning (1986)
 Kvindelige Kunstneres Samfund (1986, 1991, 1995, 2006, 2009)
 Møstings Hus (1987, 1993)
 Skulptur, Nikolaj, Kbh. (1989)
 Det kgl. danske haveselskabs have (1989)
 Dans Dans Dans, Munkeruphus (2001)
 Billedstedet, Brovst (2004)
 Helligåndshuset Kbh., Maj93 (2014)

Separatudstillinger
 Kunstnernes egen Kunsthdl., Kbh. (med N.P. Feilberg) (1948)
 Gal. Magstræde, Kbh. (1972)
 Slagelse Centralbibliotek (1973)
 BKFs Gal., Kbh. (1973)
 Thorasminde, Bagsværd (1979, 1989)
 Bikubens Gård, Kbh. (med Tove Olafsson) (1982)
 Frederiksborghallen, Hillerød (med Andreas Friis og Mette Friis) (1985)

Organisatorisk virke 
Medlem af Akademiet for de Skønne kunster (1989)

Stipendier og udmærkelser 
 Carl Jul. Petersen (1945)
 Legat fra den grevelige Hjelmstjerne-Rosencroneske Stiftelse (1946)
 Akademiets lille guldmedalje (1947)
 Julius Schultz (1947)
 Den Neuhausenske pris (1947)
 Den Hertzogske Pris (1948)
 K.A.Larssens og hustru L.M.Larssen født Thodbergs legat (1949)
 J.R.Lund (1989)
 professor Gottfred Eickhoff & hustru maleren Gerda Eickhoffs fond (1992)
 Otto Baches legat 1992
 Æresmedlem, Kunstnerforeningen af 18. november (2003)
 Æresmedlem, Kvindelige Kunstneres Samfund (2007)

Referencer

Eksterne henvisninger 
 

Billedhuggere fra Danmark
Kvindelige kunstnere fra Danmark